NaiveNeuron/SloPal huggingface dataset:
Mihál, Jozef, poslanec NR SR (2016-09-06):
Tak z toho vystúpenia budem reagovať na ten záver. Ako nikdy by som nečakal, že minister financií sprdne človeka, ktorý urobil opatrenia na to, aby sa nezväčšovala diera v Sociálnej poisťovni. Vy asi neviete o tom, že cez dobrovoľné poistenie sa v tých posledných rokoch vynášali zo Sociálnej poisťovne desiatky miliónov eur na takýchto kvázi falošných materských. Vy asi vôbec netušíte o tom, ako Sociálna poisťovňa funguje a čo je to nemocenské poistenie a podobne. Vy asi nie ste minister financií tejto vlády. Vám je to asi úplne jedno. Keby sa k tým opatreniam, keby som tie opatrenia neurobil, tak je dnes Sociálna poisťovňa v 30,- 40-miliónovom deficite, ďalšom, oproti tomu, čo tam je naviac. Chápete to? A vy sa tu budete sťažovať a vyplakávať, že vaša manželka na to doplatila. Samozrejme, že na to pár ľudí doplatilo, ktorí síce z dobrovoľného poistenia chceli takýmto lacným spôsobom zvýšiť materské. Samozrejme, že áno. Tí, ktorí o tom vedeli, a vedelo o tom stále viac a viac ľudí, ktorí tento systém zneužívali doslova. A vy tu teraz budete rozprávať, že ako ste boli poškodení vo vašej rodine. Tak toto z úst ministra financií je tak smiešne, že ten váš úsmev ešte viacej natiahnite, lebo to ako nestačí.
Kolesík, Andrej, poslanec NR SR (2012-08-08):
Ďakujem, pani predsedajúca. Pán poslanec, vy ste podľa mňa boží človek so všetkým, čo k tomuto pomenovaniu patrí, aj s tým dobrým a, bohužiaľ, aj s tým jemne ironickým. Ale skúsme vrátiť túto diskusiu späť, k meritu veci. A tým je zavedenie povinnosti platiť poistné na sociálne poistenie z dohôd o prácach vykonávaných mimo pracovného pomeru. Len pre vašu informáciu, keďže ste to podľa mňa vôbec, ale vôbec nečítali, súčasný právny stav je taký, že dohody o prácach vykonávaných mimo pracovného pomeru sú oslobodené od povinnosti platiť poistné na sociálne poistenie s výnimkou poistného plateného zamestnávateľom na úrazové poistenie a garančného poistenia a na verejné zdravotné poistenie. V navrhovanej novele zákona s účinnosťou od 1. januára 2013 sa navrhuje zavedenie povinného sociálneho poistenia a povinnosti platiť poistné na sociálne poistenie, respektíve na dôchodkové poistenie, a to rezervného fondu solidarity v prípade dohodára s nepravidelným príjmom a na verejné zdravotné poistenie pre osoby pracujúce na základe dohody o prácach vykonávaných mimo pracovného pomeru. A teraz k vášmu nehoráznemu zavádzaniu. V tejto novele budú výnimky zachované pre študentov a poberateľov invalidného dôchodku, ktorí nebudú povinní platiť poistné na verejné zdravotné poistenie, na nemocenské poistenie a na poistenie v nezamestnanosti. Rovnako bude výnimka platiť pre poberateľov starobného dôchodku, ktorí rovnako nebudú povinní platiť poistné na verejné zdravotné poistenie, na nemocenské poistenie a poistenie v nezamestnanosti a invalidné poistenie. Pán poslanec, považoval som za potrebné vám to zdôrazniť, pretože vaše vystúpenie bolo o všetkom možnom, len nie o tom, o čom hovorí predložená novela zákona. Ďakujem.
Jurinová, Erika, podpredsedníčka NR SR (2012-09-21):
Ďakujem. Ďalší prihlásený do rozpravy je pán poslanec Vašečka. Nech sa páči.
Petrák, Ľubomír, poslanec NR SR (2012-07-24):
Ďakujem pekne za slovo aj za faktické. Budem krátko reagovať len k niektorým. Pán poslanec Hraško, ja netvrdím, že neexistovali krúžky v obci Valča. Ja tvrdím, a mám to zo štatistiky, ktorá je zo Združenia miest a obcí Slovenska, že stredisko obce Valča v roku 2011 vykazovalo tú nulu a v roku 2012 vykazuje 19 009 registrovaných prepočítaných žiakov. Toto je údaj zo štatistiky. Tak ako som ho dostal, tak ho dávam. Možno to bolo evidované nejako inak, ale v každom prípade obec s počtom obyvateľov 1 523 má 19 009 prepočítaných žiakov. Zdá sa mi to absolútne neúmerné. A keď to budeme obhajovať akokoľvek, tak by som to povedal, a nechcem sa nikoho dotknúť, v takýchto prípadoch je veľké podozrenie na tunel prostriedkov. Pani kolegyňa Gibalová, ja súhlasím s tým, čo ste povedali, ale otázku na fungovanie rezortného informačného systému je potrebné položiť vašim kolegom, bývalým kolegom vládnej koalície, lebo počas predchádzajúceho obdobia, to znamená obdobie vlády aj vašej strany, sa minuli veľké finančné prostriedky a rezortný informačný systém vykazuje takmer nulovú efektivitu. Tu je problém, ktorého riešenie musíte hľadať niekde inde. A pokiaľ viem, tak výbor pre školstvo prijal uznesenie, že sa vykoná poslanecký prieskum na ministerstve školstva k tejto otázke, aby sa zistilo, či boli prostriedky na fungovanie rezortného informačného systému a debyrokratizáciu vynaložené efektívne alebo či boli vynaložené neefektívne. Čiže k tejto téme sa určite ešte vrátime.
T. Cabaj, podpredseda NR SR: (2009-12-03):
Ďalej v rozprave ešte pán podpredseda Hort. Najskôr procedurálny návrh.
J. Laššáková, poslankyňa: (2004-03-03):
Vládny návrh zákona patrí medzi úlohy vlády Slovenskej republiky podľa Plánu legislatívnych úloh vlády Slovenskej republiky na rok 2003. Vládny návrh zákona obsahuje z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitostí určené v legislatívnych pravidlách. Zo znenia vládneho návrhu zákona je zrejmý účel navrhovanej právnej úpravy. Z dôvodovej správy vyplýva, že vládny návrh zákona je v súlade s Ústavou Slovenskej republiky, ústavnými zákonmi a medzinárodnými zmluvami, ktorými je Slovenská republika viazaná, nemá priame negatívne dôsledky na štátny rozpočet, rozpočty obcí a rozpočty vyšších územných celkov, naopak, očakáva sa príjem do štátneho rozpočtu vo výške minimálne 12 mil. korún zo správnych poplatkov. Nebude mať negatívny vplyv na zamestnanosť, na tvorbu pracovných miest, na životné prostredie ani na hospodárenie súkromnej sféry. Osobitná časť dôvodovej správy obsahuje odôvodnenie jednotlivých ustanovení. Návrh zákona svojou problematikou nepatrí medzi prioritné oblasti aproximácie práva uvedené v čl. 70 Európskej dohody o pridružení, Národného programu pre prijatie acquis communautaire odporúčané v prílohe prípravy asociovaných krajín strednej a východnej Európy na integrácie do vnútorného trhu únie, tzv. Biela kniha. Problematika návrhu je upravená v práve Európskych spoločenstiev a nie je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 600 zo 16. februára 2004 podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárstvo, privatizáciu a podnikanie. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný vládny návrh zákona prerokovali v druhom čítaní do 23. apríla 2004 a v gestorskom výbore do 30. apríla 2004. Skončila som, prosím, pán predseda, otvorte rozpravu k vládnemu návrhu zákona.
Kollár, Boris, predseda NR SR (2022-11-08):
Ďakujem pekne. Na faktické bude reagovať pán poslanec Gyimesi.
B. Bugár, podpredseda NR SR: (2004-03-03):
(Hlasovanie.) Prítomných je 124 poslancov, za 101, proti 1, zdržalo sa 21, nehlasoval 1. Konštatujem, že sme určili výbory, gestorský výbor, ako aj lehoty výborom potrebné na prerokovanie tohto návrhu v druhom čítaní. Budeme pokračovať hlasovaním o vládnom návrhu zákona, ktorým sa mení a dopĺňa zákon č. 503/2001 Z. z. o podpore regionálneho rozvoja a o zmene a doplnení niektorých zákonov (tlač 572). Pán poslanec Iván Farkas, nech sa páči, máte slovo.
Kuffa, Štefan, poslanec NR SR (2020-09-16):
Ďakujem za slovo. Vážený pán predseda, dovoľte mi uviesť návrh na doplnenie programu. Znenie návrhu: Program 12. schôdze Národnej rady Slovenskej republiky sa dopĺňa o nasledovný bod: Uznesenie Národnej rady Slovenskej republiky, ktorým Národná rada Slovenskej republiky zaväzuje ministra zahraničných vecí a európskych záležitostí Slovenskej republiky Ivana Korčoka na upustenie od zámeru zaslania finančných prostriedkov slovenských daňových poplatníkov do Bieloruska a táto finančná suma bola použitá za zmiernenie dopadov koronakrízy na Slovensku. Ďakujem za slovo.
Sulík, Richard, predseda NR SR (2011-04-06):
Ďakujem pekne. Dobrý deň, dámy a páni. Ja by som tiež rád pár slov chcel povedať k privatizácii všeobecne. Nejde teraz konkrétne o teplárne. A, samozrejme, tá veta, že štát je zlý vlastník, nemusí platiť vždy. V máji 2005 som nastúpil do OLO. A podľa najlepšieho vedomia a svedomia som tento podnik viedol rok aj trištvrte. Kto si pozrie čísla, tak zistí napr., že sme splatili z 500 mil. korún, ktoré malo OLO požičané od mesta, vyše 400 mil., zisk sa približne zdesaťnásobil a tak ďalej, znížili sme počet zamestnancov zo 400 na 320. Ja som odchádzal z OLO s mimoriadne dobrým pocitom. OLO prvýkrát v histórii svojej existencie znížilo poplatky za smeti. Ja keď som odtiaľ odchádzal, odovzdal som vyčistenú firmu s mimoriadne dobrou finančnou pozíciou. A ide mi srdce roztrhnúť, keď som videl, kto tam nastúpil po mne a čo tam urobili. Kúpili za niekoľko 100 mil. korún úplne zbytočný pozemok, ktorý by nemohli kúpiť, keby tá firma nebola v takom dobrom stave, v akom ju našli. Toto je to, čo ja pokladám za veľké zlo. Neviem, kto to vravel, pán Záhumenský to bol, že veď keď je zlý manažér, tak logicky je aj zlý minister. Áno, ja s tým súhlasím. Dobrý minister vie dosadiť dobrých manažérov, ktorí to vedia robiť poctivo. A potom dôjde k zmene, akejkoľvek, jednoducho sa vymení garnitúra a bum, už to ide dolu vodou. Už je skrátka veľa peňazí na účtoch a možnože veľa zisku, treba s tým niečo robiť. A neútočím teraz na SMER. Veď nakoniec tie čísla povedia veľa. Ale zoberme si ako príklad vodárne. Neviem, kto videl takú tabuľku, za posledných 7 rokov kontinuálne išiel zisk dole a kontinuálne išla cena vody hore. A toto je tým myslené, keď sa povie, štát je zlý vlastník. Štát nie je zlý vlastník v nejakom parciálnom momente, kde jednoducho treba niečo urobiť. Nakoniec, viem, že naši ľudia, naši nominanti, ktorých sme do viacerých podnikov dosadili, robia poctivú prácu a že tie čísla sa zlepšujú. Ale už teraz mám obavy a zimomriavky z toho, čo sa stane, keď dôjde k nejakej zmene a príde tam nejaký buľo. Toto je problém, ktorý treba vidieť nie iba v rámci jedného krátkeho obdobia, ale skrátka v oveľa širších časových súvislostiach. No na druhej strane súhlasím aj s tým, čo vravela pani Vaľová, alebo aj pán poslanec Šuca, čo sa týka tej Levoče, ceny tepla rastú. Samozrejme, keď rastú vstupy, musia rásť aj výstupy, ale otázka je, či to primerané je alebo nie je. No ale na to je tu ÚRSO. To ÚRSO keď bude riadne vykonávať svoju funkciu, tak potom práve tomuto by malo zabrániť, aby k tým excesom cenovým jednoducho nedochádzalo. Ďakujem pekne.
M. Hort, podpredseda NR SR: (2008-01-31):
Pán spravodajca nemá záujem vystúpiť. Prerušujem rokovanie o tomto bode programu a vyhlasujem 5-minútovú prestávku pred hlasovaním. 5-minútovú prestávku pred hlasovaním, prosím všetkých, aby sa dostavili do rokovacej sály. (Prestávka.) (Po prestávke.)
Paška, Pavol, predseda NR SR (2012-09-21):
Hlasujeme. (Hlasovanie.) 142 prítomných, 137 za, 4 sa zdržali, 1 nehlasoval. Schválili sme pridelenie návrhu výborom a lehoty na prerokovanie. Poprosím pána poslanca Abrhana, aby uviedol v prvom čítaní hlasovanie o návrhu skupiny poslancov na vydanie zákona, ktorým sa mení a dopĺňa autorský zákon, je to tlač 132. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov , tlač 132.) 63.
P. Hrušovský, podpredseda NR SR: (2002-05-16):
Prezentujme sa a hlasujme o návrhu zákona ako o celku. (Hlasovanie.) Prítomných je 98 poslancov, za 97, nehlasoval 1. Konštatujem, že sme po opätovnom prerokovaní schválili zákon o povolaní sestry, povolaní pôrodnej asistentky, o Slovenskej komore sestier a pôrodných asistentiek. Teraz budeme hlasovať o návrhu zákona o rodičovskom príspevku , ktorý prerokúvame ako tlač 1353. Poprosím teraz pani spoločnú spravodajkyňu Sárközy, aby uvádzala jednotlivé hlasovania.
Budaj, Ján, poslanec NR SR (2017-05-16):
Tak som naozaj rád, že tu zavládla taká konštruktívna atmosféra, že som sa takmer už zblížil názorovo so samotným predkladateľom pánom Viskupičom. Škoda ale, že pán Faič, ktorý si to pozorne vypočul, takýto pozitívny ohlas nedal, pretože práve on je pamätník všelijakého toho skloňovania aj krčenia tých našich riaditeľov verejnoprávnych médií a keby teraz sa SMER vzdal znásilnenia RTVS, tak by mohol dať tým médiám šancu.
Kamenický, Ladislav, poslanec NR SR (2021-03-31):
Dobre. Ja to rozviniem potom ďalej o druhej hodine. Ďakujem.
Bugár, Béla, podpredseda NR SR (2018-06-19):
Nech sa páči, prezentujme sa a hlasujme. (Hlasovanie.) Prítomných 142 poslancov, za 110, zdržalo sa 32 poslancov. Návrh sme schválili. Nech sa páči, výbory.
A. Belousovová, podpredsedníčka NR SR: (2008-03-28):
Ďalej pristúpime k prvému čítaniu o vládnom návrhu zákona, ktorým sa mení a dopĺňa zákon č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a o zmene a doplnení niektorých zákonov . Vládny návrh zákona ste dostali ako tlač 549 a návrh na jeho pridelenie výborom máte v rozhodnutí č. 567. Prosím teraz podpredsedu vlády a zároveň ministra školstva Slovenskej republiky pána Jána Mikolaja, aby tento vládny návrh zákona uviedol. Nech sa páči, pán minister.
Raši, Richard, poslanec NR SR (2012-06-20):
Ďakujem pekne. Vážená pani podpredsedníčka Národnej rady, ctené dámy kolegyne, ctení páni poslanci, dovoľte, aby som zaujal veľmi krátke stanovisko. Tento zákon sa teda pozmeňovacím návrhom, ktorý si vyžiadal terén a ktorý si vyžiadali občania rozšíril aj o zmenu v zákone o sociálnych službách. Dovoľte mi, aby som sa vyjadril najprv k tej prvej časti, k tej zdravotníckej časti. Myslím si, že či už vystupovali koaliční, či opoziční poslanci, je všeobecný súhlas s podstatou zákona a na tie výhrady, ktoré mali, myslím si, že tí, ktorí sledujete zdravotníctvo, viete, že akákoľvek výhrada smerom k úradu pre dohľad alebo k zdravotnej poisťovni bola z môjho pohľadu naozaj smerovaná čisto zo zištných cieľov sanácie financií súkromných zdravotných poisťovní. Tento návrh je naozaj o spravodlivosti, ale aj o tom, aby na ústredných orgánoch štátnej správy, aby na nezávislých úradoch nesedeli nominanti súkromných zdravotných poisťovní. A čo sa týka druhej, sociálnej časti, dovoľte mi, aby som sa ako navrhovateľ vyjadril, nesúhlasím s pozmeňovacím návrhom pána poslanca Mihála. Myslím si, že z môjho pohľadu a pohľadu ľudí, ktorí nám neustále z terénu píšu, jeho pôsobenie bolo z môjho pohľadu absolútne asociálne a nemyslím si, že je správne, aby niekto, kto nepozná samosprávu, kto ju dehonestuje a kritizuje, dal pozmeňovací návrh, ktorý je k tomu ešte čistým plagiátorstvom. Ďakujem pekne. (Potlesk.)
Petrák, Ľubomír, poslanec NR SR (2016-09-22):
Pán kolega, principiálne sa nemôžme zhodnúť, ale napriek tomu budeme slušne debatovať. Vo vystúpení, v predchádzajúcich vystúpeniach, napríklad pána poslanca Blanára alebo pána poslanca Chudíka, zaznela úplne jasná ponuka. Ide o komplexný problém, ktorý sa pokúsme komplexne riešiť, a myslím, že to nebolo odmietnuté ani zo strany predkladateľa pána Osuského, ako som ho zaznamenal, ako reagoval na tieto veci. Poďme povedať, v čom je komplexnosť problému napríklad pri posudzovaní, kto, aký počet prvých tried má byť. Ak bude povinná školská dochádzka alebo je povinná školská dochádzka 10 rokov, tak hovorme o bezplatnom vzdelávaní do 10 rokov a poďme hovoriť o tom, že štát určí, aké profesie sú potrebné na stredných školách, v akom počte, ktoré bude financovať, a ostatné si financujú rodičia. V tom prípade postup, ktorý navrhujete vy, je absolútne legitímny a nech je súťaž o žiaka. Ale ak je žiak nositeľom normatívu, a teda nositeľom peňazí do školy, bez ohľadu na kvalitu, bez ohľadu na uplatniteľnosť v praxi, bez ohľadu na rôzne ďalšie veci, tak v tom prípade je to absolútne zdeformovaný systém, ktorý takto nemôže fungovať, a niekto musí dávať pravidlá hry. Ak sme v minulosti debatovali o tom, kto má to byť? Má to byť ministerstvo, ktoré v Bratislave od zeleného stola rozhodne, že takéto budú počty prvých tried v krajoch? Hľadali sme na základe princípu subsidiarity orgán, ktorý by mal demokratickú legitimitu, a tým orgánom je samosprávny kraj a legitímne zvolený župan a legitímne zvolené zastupiteľstvo. Je to výrokom všeobecne záväzného nariadenia, ktorý musí byť schvaľovaný dvojtretinovou väčšinou, aby sa zamedzilo politizácii a lokálnym záujmom. Toto sú fakty, ktoré treba zohľadňovať.
Mičovský, Ján, poslanec NR SR (2014-09-10):
Ďakujem pekne, Jozef. Nič iné, len poďakovať a naozaj mať nádej, že slovo udávať v súvislosti so statočnosťou bude už dnes definitívne v tejto sieni pochované. Som rád, že si spomenul aj tie ďalšie mená, aj keď vždy sme nespravodliví, lebo vždy je možné spomenúť ďalších a ďalších a my tiež v našom klube nedisponujeme všetkými prípadmi, aj keď sa na nás obracia veľa ľudí. Ale to neni cieľom, možno ani našou hlavnou aktivitou, aby sme konkrétnym prípadom sa snažili až tak veľmi pomôcť, aj keď sa snažíme. Pán minister, vy to máte v rukách. Tento zákon treba uviesť do života so všetkými dôsledkami, aby nebol iba prijatý, lebo prijatý bude, ale aby bol naozaj ctený a podporovaný všetkými. Veľmi ho potrebujeme. Veľmi. A všetci. A možno ani netušíme, že keď začne fungovať aspoň na 50 %, aká zázračná zmena sa udeje aj s morálkou tejto krajiny, aj s financiami, ktoré máme k dispozícii. Ďakujem pekne.
Jurinová, Erika, podpredsedníčka NR SR (2016-02-11):
S reakciou pani poslankyňa Vášáryová, nech sa páči.
Bugár, Béla, podpredseda NR SR (2011-09-13):
Pán poslanec Štefanec.
Kéry, Marián, poslanec NR SR (2021-10-22):
Ďakujem za slovo. Vážený pán predsedajúci, panie poslankyne, páni poslanci, vážený pán minister, dovoľte mi, aby som predniesol správu Zahraničného výboru Národnej rady o prerokovaní Správy za rok 2020 o štátnej politike vo vzťahu k Slovákom žijúcim v zahraničí a o poskytnutej štátnej podpore Slovákom žijúcim v zahraničí a návrh programu štátnej politiky vo vzťahu k Slovákom žijúcim v zahraničí na rok 2022. Návrh pridelil predseda Národnej rady svojím rozhodnutím č. 706 zo 6. septembra 2021 na prerokovanie Zahraničnému výboru Národnej rady s tým, že ako gestorský výbor predmetnú správu prerokuje a zaujme k nej stanovisko. Zahraničný výbor Národnej rady prerokoval predmetnú správu a svojím uznesením č. 61 z 28. septembra 2021 ju odporučil Národnej rade zobrať na vedomie. Správa gestorského výboru o výsledku prerokovania predmetnej správy, tlač 646a, bola schválená uznesením zahraničného výboru č. 62 z 28. septembra 2021. Pán predsedajúci, skončil som, otvorte, prosím, rozpravu.
Kollár, Boris, predseda NR SR (2022-03-22):
Pán poslanec Baránik. (Krátka pauza.) Pán poslanec Baránik.
Mizík, Stanislav, poslanec NR SR (2018-11-27):
Ďakujem. Martin, áno, je to veľmi vágna definícia, je to, ako som povedal, je to plastelína, z ktorej sa urobí tak autíčko, žirafa, psík či korytnačka. Toto slovo vágna, čo si spomenul, plne charakterizuje celý návrh pána Danka. Otvára široké spektrum možností, ktoré sa dajú zneužiť a využiť v politickom boji. Už som spomenul Žitňanskej náhubkový zákon, tiež sa začal zneužívať a poriadne. Aj toto uznesenie pána Danka, keby tak vedelo hovoriť, keby žilo, rieklo by tieto slová: ohýbaj ma, Danko, ty môj kapitánko; ohýbať sa dám, ako povie pán. Ďakujem.
Danko, Andrej, predseda NR SR (2016-09-13):
Ďakujem. Pán poslanec Baránik.
Hort, Milan, podpredseda NR SR (2011-12-13):
Ďalej pán poslanec Marek Maďarič s faktickou poznámkou, nech sa páči.
Kalivoda, Peter, poslanec NR SR (2024-09-17):
Ďalej budeme hlasovať o pozmeňujúcom a doplňujúcom návrhu pána poslanca Bašku.
Laššáková, Jana, podpredsedníčka NR SR (2015-02-03):
Pani poslankyňa Nachtmannová, nech sa páči.
Kuffa, Filip, poslanec NR SR (2021-10-05):
Ďakujem za slovo. Pán kolega Dostál, položili ste viacero otázok v rozprave. Väčšinu z nich zodpovie môj spolupredkladateľ v rozprave, ale ja som si vypichol aspoň také tri. Pýtate sa, prečo nedeľa, a považujete to za svojím spôsobom nejakú hodnotovú otázku alebo nejaký hodnotový návrh. My hovoríme – historicky nedeľa. Historicky tu na Slovensku bolo, že nedeľa bol dňom oddychu. Zároveň Slovensko sa hlási aj k cyrilometodskej tradícii, takže preto nedeľa. Druhú vec, ktorú ste dali tak do pléna, bola, že sú aj iné povolania, ktoré musia fungovať, že prečo sa to zužuje len na maloobchodný predaj. Vymenovali ste, neviem, policajtov, sestričky a takisto tam patria aj poľnohospodári. Poľnohospodár tiež nepovie svojej krave, že vieš čo, dneska je nedeľa, dneska ťa nepodojím, dneska nebudeš žrať. Vy si v mnohých veciach zamieňate, zamieňate v podstate nejaký poriadok za anarchiu, to je váš problém. Tretia otázka, neviete si predstaviť, k čomu by mohla byť diskusia v druhom čítaní. No ja vám odporúčam, zahlasujte a posuňte to do druhého čítania a budete sa diviť (povedané so smiechom), k čomu všetkému tá diskusia ešte bude. Takže ďakujem.
Glváč, Martin, podpredseda NR SR (2019-09-13):
Ďakujem. Otváram všeobecnú rozpravu. Do rozpravy som dostal jednu písomnú prihlášku, a to za klub SaS pán poslanec Ivan. Nech sa páči, máte slovo.
Matovič, Igor, poslanec NR SR (2012-05-16):
Rišo, tiež ma veľmi mrzí, ak ktorýkoľvek politik si dovolí akúkoľvek otázku v akomkoľvek referende vyhlásiť za populizmus. Myslím si, že vzhľadom na to, čo ústava hovorí, že teda dáva možnosť ľuďom si referendum zorganizovať, a keď zozbierajú podpisy a splnia vlastne takto de facto zákonné podmienky, my by sme mali tichučko držať hubu a krok ako politici a vyzývať ľudí, aby sa referenda zúčastnili. A toto by som bol veľmi rád, ak by sme možno v duchu novej politickej kultúry si dali takého bobríka v ústretovosti voči referendu, že aby sme spoločne si dali záväzok, vlastne dnes sa nezbierajú žiadne podpisy pod žiadne referendum, ale keď niekto najbližšie alebo občania, 350-tisíc ľudí si zozbiera nejaké podpisy pod nejaké referendum, aby sme nevyzývali ľudí, aby sa toho referenda nezúčastnili, aby sme ľudí práve nabádali, aby uplatnili tento prvok vlastne priamej demokracie a aby sme vlastne v nich neubíjali tú, by som povedal, občiansku nejakú angažovanosť alebo občiansku zodpovednosť. Bol by som veľmi rád, ak by najbližšie referendá už teda neboli sprevádzané antikampaňou politických strán a politických kalkulácií proti referendu, a tým pádom proti vôli ľudí, ktorí splnili zákonnú podmienku a zozbierali podpisy.
R. Madej, poslanec: (2008-09-17):
Ja by som len na jednu vec chcel upozorniť. Skutočne diskusiu o tom, kto bol prvý a koho nápad to je, považujem za prízemnú. Myslím si, že nikto sa nemusí preukazovať, kde akým spôsobom a ako dlhodobo pracoval na tejto myšlienke. Fórum typu výbor pre sociálne veci a médiá nie je jediným spôsobom možným. Preto si naozaj myslím, že o tomto netreba diskutovať. Ale, pán predseda, chcem vás upozorniť na jednu jedinú vec, lebo v tom vystúpení ste týmto možno pripustili, čo ja v zásade absolútne odmietam, že napr. tento zákon alebo iné zákony sú tu z podnetu opozície. To v žiadnom prípade nie je pravda. Možno sa názorovo stretneme, a tu ďakujem za podporu pani poslankyni Sárközy, v tomto. Ale tento zákon určite nie je motivovaný žiadnymi vystúpeniami opozičných poslancov. Je to naozaj naša úprimná snaha o postupné rozšírenie toho sociálneho štandardu, ktorý sa snažíme zlepšovať a zvyšovať po tom období sociálneho bezprávia predchádzajúcich Dzurindových vlád. Takže len na to jedno upozorňujem, aby sme nedávali autorské práva k zákonom opozičným poslancom, lebo médiá a možno iní neprajníci by sa toho veľmi radi chytili. A v tomto prípade môžem garantovať, že tomu tak určite nie je. Ďakujem pekne.
P. Paška, predseda NR SR: (2009-10-27):
(Hlasovanie.) 137 prítomných, 82 za, 55 sa zdržalo. Schválili sme návrh novely zákona č. 319/2002 Z. z. o obrane Slovenskej republiky. Pán poslanec Kovarčík bude uvádzať v druhom čítaní hlasovanie o vládnom návrhu zákona, ktorým sa mení a dopĺňa zákon č. 321/2002 Z. z. o ozbrojených silách Slovenskej republiky v znení neskorších predpisov . Je to tlač 1168.
Jurzyca, Eugen, poslanec NR SR (2014-12-02):
Ďakujem pekne. Mal som dve faktické vlastne a jednu už povedal pán poslanec Kollár, a síce že naozaj v tom roku 2009 deficit bol podľa Rady pre rozpočtovú zodpovednosť 7,9 %, čo bolo viac než v roku 2010. A Radičovej vláda ten rok 2009 vlastne dostala možno nie v rozpočte, ktorý už bol previazaný mašľou, ale bol už zabalený. A druhá poznámka sa týka toho, ako sa budú evidovať dlhy nemocníc. Nuž ja tomu tiež rozumiem tak, ako to prezentoval Ivan Mikloš, citujem zo správy Rady pre rozpočtovú zodpovednosť: „Kým v minulosti sa z dôvodu opatrnosti a predpokladu oddlžovania rastúce záväzky nemocníc z dobrovoľnej iniciatívy ministerstva financií zaznamenali každoročne aj do úrovne dlhu, pri súčasnom postupe sa premietnu do dlhu jednorazovo vo väčšej výške a až v budúcnosti v momente ich oddlženia.“ To znamená, vnímam to tak, že na budúci rok, keď sa neoddlží, tak sa nebude zvyšovať dlh v dôsledku zadlžovania nemocníc a potom niekedy možno po voľbách, sa tam zaráta pri oddlžení. Ďakujem.
Laššáková, Jana, podpredsedníčka NR SR (2013-03-20):
Takže nech sa páči, do rozpravy, ako spravodajkyňa môžete.
Laurenčík, Milan, podpredseda NR SR (2020-10-20):
Pán poslanec Ľuboš Blaha.
Hrnčiar, Andrej, podpredseda NR SR (2018-03-13):
Ďakujem. Pán spravodajca chce zaujať stanovisko? Nie je tomu tak. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona o uvádzaní dreva a výrobkov z dreva na vnútorný trh . Vládny návrh zákona je uverejnený ako tlač 801, spoločná správa výborov má tlač 801a. Prosím podpredsedníčku vlády a ministerku pôdohospodárstva a rozvoja vidieka Gabrielu Matečnú, aby vládny návrh zákona odôvodnila. Nech sa páči, pani ministerka, máte slovo.
Bugár, Béla, podpredseda NR SR (2010-09-08):
On môže reagovať.
P. Miššík, poslanec: (2007-12-05):
Pani profesorka Tóthová hovorila o tom, aké má predstavy aj o iných zmenách v právnom systéme Slovenskej republiky. Aj povedala, čo by chcela. Ale ja si osobne myslím, že nemožno zmeny v právnom systéme a v takých zásadných otázkach, ako je jurisdikcia vojenských súdov, robiť spôsobom, ktorý je netradičný a naozaj, je síce zákonný, ale netradičný a v tomto prípade aj škodlivý. Myslím si, že pri takých závažných veciach, ako je tento pozmeňujúci návrh, treba o nich dlhšie rokovať, treba o nich hovoriť, čo to prinesie pre spoločnosť, ktorá je v tejto chvíli podľa mňa rozhodnutá alebo presvedčená o tom, že treba veľmi prísne trestať policajtov, ktorí spáchali trestné činy – a tých trestných činov v poslednej dobe bolo veľmi závažných a veľmi ťažkých veľmi veľa. Po druhé. (Vypnutie mikrofónu.) Ja neviem, zas som bol na chvíľu vypnutý, to čo sa deje? To je technická chyba alebo čo? (Reakcia z pléna.) Ale nie úmyselne. No tak ja naozaj budem, poprosím potom dve minúty, lebo chcem k pánovi ministrovi, teraz reagujem na pani poslankyňu Tóthovú, ale chcel by som sa opýtať na jeho názor na ten pozmeňujúci návrh pána poslanca Kovarčíka, lebo si myslím, že ako minister vnútra má právo a povinnosť sa k nemu vyjadriť. Tak ho pekne poprosím na koniec o jeho vyjadrenie. Ďakujem pekne.
Hrnčiar, Andrej, podpredseda NR SR (2019-03-29):
Pani poslankyňa, mali by ste reagovať na, na predrečníčku. (Reakcie z pléna.)
Kazda, Radovan, poslanec NR SR (2022-02-15):
To začni. Hej, považuje.
Kuffa, Štefan, poslanec NR SR (2012-09-20):
Ďakujem veľmi pekne za slovo. Vážená pani predsedajúca, páni ministri, dovoľte aj mne niekoľko slov, aby som mohol reagovať na predrečníka, sme pred chvíľou sa vrátili práve z ministerstva dopravy, kde sme rokovali s pánom štátnym tajomníkom a dotýkalo sa to práve týchto regionálnych vlakov, ktoré tu boli spomenuté. Ja zvýrazním viac ten severovýchodný ťah, t. j. vlak, ktorý ide z Popradu-Tatier cez Kežmarok, Starú Ľubovňu, Plaveč do Lipian. Vlak ktorý má ísť zo Starej Ľubovne do Plavča, ktorý doposiaľ ako chodil, má byť úplne zrušený. Na ministerstve nám operovali tým, že tieto vlaky sú málo vyťažené, padli tam aj nejaké konkrétne čísla, ale aktivisti, ktorí zozbierali takmer 7-tisíc podpisov argumentovali, naopak, tým, že tieto vlaky sú vyťažené, dokumentovali to fotografiami a okrem iného veľmi vážna vec, ktorá tuná je v tej kultúre cestovania na prepravu či už študentov, matiek s deťmi, dôchodcov, autobusy nepostačujú. Okrem iného pán štátny tajomník povedal, že nie je dostatok peňazí v rezorte ministerstva dopravy. Pán minister, ja vám to tu pripomeniem, nebudujme IDS-ky – inteligenčný dopravný systém – tam máte 150 miliónov, tam máte 150 miliónov, tak ako ste to... (Ruch v sále.), tak máte tam 40 miliónov, ale ako ste to – vláda istôt – sľúbili, že budete podporovať rozvoj regiónov – podporte severovýchod a východné Slovensko. Je to otrasné v tom cestovaní a ešte, keď poviete, že budujete diaľnice, keby to išlo tak z Košíc do Bratislavy, tak tá diaľnica je dobudovaná. Čiže najviac peňazí sa teraz tam investuje, tie diaľnice už mali byť hotové.
Bugár, Béla, podpredseda NR SR (2011-03-23):
Vážené panie poslankyne, vážení páni poslanci, otváram popoludňajšie rokovanie Národnej rady. Budeme pokračovať v rokovaní v prvom čítaní o vládnom návrhu zákona, ktorým sa mení a dopĺňa zákon č. 167/2008 Z. z. o periodickej tlači. Pán minister je navrhovateľ, pani spravodajkyňa tiež, takže budeme pokračovať vo všeobecnej rozprave. Písomne je prihlásený ešte pán poslanec Rafaj. Nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) a ktorým sa mení zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov , tlač 281)
Figeľ, Ján, podpredseda NR SR (2013-05-24):
Ďakujem pekne. Touto výmenou sme uzavreli rozpravu, pretože pán Mikuš bol posledný prihlásený do rozpravy. Vyhlasujem rozpravu za skončenú. Chce sa k nej vyjadriť navrhovateľ, predpokladám. Pán minister.
Žiga, Peter, podpredseda NR SR (2024-02-06):
Na vaše vystúpenie evidujem sedem faktických poznámok. Ako prvá pani poslankyňa Gažovičová.
Šimečka, Michal, podpredseda NR SR (2023-12-18):
Ďakujem veľmi pekne. Pán poslanec Dostál.
Petrák, Ľubomír, poslanec NR SR (2019-04-02):
Pán predseda, dajte, prosím, hlasovať o pozmeňujúcich návrhoch uvedených v štvrtej časti spoločnej správy o bodoch 1 až 69 spoločne s odporúčaním gestorského výboru schváliť.
Kaník, Ľudovít, poslanec NR SR (2012-12-06):
Pán minister, no ja viem, že tá nervozita z vašej strany bude rásť a že adekvátne tomu budú prichádzať silné vyjadrenia o plechových tvárach a o neviem čom všetkom možnom, ale jednoducho fakt je, že tie výpadky, na ktoré sa odvolávajú, sú už teraz vyvolané tými zlými opatreniami, ktoré ste už presadili. A je to logická odpoveď celej zamestnávateľskej sféry, ktorá prispôsobuje sebazáchovnými opatreniami svoju činnosť tomu, čo ste na ňu nachystali. Ten smrteľný kokteil, ktorý ste namiešali a ktorý bude ničiť slovenskú ekonomiku nielen celý budúci rok, ale dokiaľ tieto opatrenia a tieto zmenené zákony budú platiť. Máte tu, či sa vám to páči alebo nie, zákonitý rozpor napísaný v tom štátnom rozpočte. Očakávate rast spotreby, očakávate rast zamestnanosti. No nedostaví sa rast zamestnanosti. To je absolútna ilúzia. Dostaví sa prudký nárast ne-za-me-stna-nosti. Takže už východiská sú postavené absolútne na ilúziách a spôsobili ste si tú zmenu tých východísk sami. A preto všetky tieto negatívne očakávania. Ale keď hovoríte o opatreniach, ktoré tu prijímate. Veď aj my sme hlasovali za tie pozmeňujúce návrhy, ktoré sprísňujú veci, aby sa zabránilo daňovým únikom. Ale vy im zrejme neveríte, že budú účinné, keď stále hovoríte, že napriek týmto opatreniam bude klesať výber dane z pridanej hodnoty. Napriek tomu, že bude rásť spotreba, že sa predá viac tovarov, že sa predá viac služieb, že budú väčšie tržby, aj keď nebudú, tak ako vy očakávate, pretože vy potápate slovenskú ekonomiku. A je podľa mňa dosť, dosť si nepamätám a dosť sa mi zdá nezmyselné to, čo ste tu popísali, že nejaká, niekedy... (Ukončenie vystúpenia časomerom.)
Bugár, Béla, podpredseda NR SR (2011-09-14):
Nespomínal to vôbec. (Smiech v sále.)
Glváč, Martin, podpredseda NR SR (2017-06-19):
Ďakujem, bude to dlhé hlasovanie. Prerušujem rokovanie o tomto bode programu. Zatiaľ uvediem, kým pán minister príde, pristúpime k druhému čítaniu o návrhu na vyslovenie súhlasu Národnej rady Slovenskej republiky s Protokolom na odstránenie nezákonného obchodu s tabakovými výrobkami . Návrh vlády má parlamentnú tlač 551 a správa výboru má tlač 551a. Návrh vlády odôvodní minister financií Slovenskej republiky Peter Kažimír. A keď príde, ho poprosím, aby sa ujal slova. Čaká na výťah, takže asi 30 sekúnd. Takže, pán minister, ujmite sa slova, 551 parlamentná tlač, správa výborov 551a.
P. Paška, predseda NR SR: (2008-07-02):
(Hlasovanie.) Žiaľ, nie sme uznášaniaschopní. Budeme o vašom návrhu hlasovať hneď, ako to bude možné v zmysle zákona. Poprosím, kto bol ďalší s procedurálnym návrhom? Pán poslanec Janiš.
P. Hrušovský, podpredseda NR SR: (2002-05-14):
Poprosím teraz pána poslanca Petráka, aby z poverenia gestorského výboru informoval Národnú radu o odporúčaní gestorského výboru pri prerokúvaní tohto návrhu zákona.
Číž, Miroslav, doterajší podpredseda NR SR (2010-07-08):
Pán poslanec Miroslav Beblavý.
Pročko, Jozef, poslanec NR SR (2021-03-19):
Áno, jasné. Hovoríte o kríze v koalícii, ja ešte k vám sa vrátim. Nefunguje parlament, vy sa naučte viesť tento parlament, ja som bol trikrát za vami. Vy neviete viesť parlament, koktáte, breptáte. (Reakcia z pléna.) Prosím vás, môžte tam toho ukričaného upozorniť, aj jeho. Ďakujem veľmi pekne. Hovoríte o kríze koalície, no tak ale, viete, u nás v tejto koalícii sú ľudia, ktorí si povedia svoje, naozaj si povedia svoje. Nás nedržia peniaze, ktoré ste rozkradli a rozdal tamto ten váš hranatý Fico, každému po jednému porozdával po 150 mil., po 10 mil. a potom ste držali všetci hubu a držali ste krok, samozrejme. A vy rozprávate o vulgarizmoch?! No tak prepáčte, ale u nás nikto nezbil svojho zástupcu, ako Fico tam vymlátil Pellegriniho. Nadával niekto do buzerantov niekomu ako Fico Pellegrinimu? Nadával?! Veď vás, o vás hovoria, že ste končita. O vás tamto tí vaši pandrlíci rozprávajú, že ste končita. (Povedané s ironickým smiechom.) No tak si to vyriešte u seba. Samozrejme, že je kríza v tejto vláde, ale to je normálne! Každý má iný názor, ale my si ju vyriešime! Ale tento parlament funguje a vláda funguje tiež! Ďakujem veľmi pekne.
Kažimír, Peter, poslanec NR SR (2011-07-01):
Ďakujem, aj napriek zastavenému času
Štarchoň, Peter, poslanec NR SR (2018-06-19):
Vďaka. Ja by som len doplnil možno ešte morálny rozmer, prečo tento návrh zákona naozaj nie je práve najvhodnejší, pretože ako keby sme chceli zdaňovať práve tých ľudí, ktorí sú zodpovední za svoj majetok, a nie tých, ktorí sa správajú nezodpovedne. Okrem tohto morálneho rozmeru by som spomenul ešte ďalšiu vec a to, že oceňujem predovšetkým transparentnosť týchto dvoch predkladaných návrhov, pretože naozaj je jednoduché vypočítať si, koľko je osempercentná daň, ale pokiaľ to človek vidí čierne na bielom, tak si uvedomí, čo vlastne ide opäť do jednej, s prepáčením, veľkej čiernej diery, v ktorej sa potom robí to, čo sa robí. Samozrejme, opäť treba nájsť peniaze na iné výdavky v rámci úžasného sociálneho balíčka, ktorý je nám tu predkladaný, ale s tým už nenarobíme nič. Každopádne vďaka za tieto návrhy, určite budete mať našu podporu.
Blanár, Juraj, podpredseda NR SR (2021-05-10):
... prepáčte, že vás vyrušujem, ale ešte raz vás chcem upozorniť, nie sme ešte v rozprave. V zmysle rokovacieho poriadku, pani ministerka, môžete hocikedy vystúpiť, a teda ste boli poverená vládou iba predniesť stanovisko vlády, pretože ešte nie sme v rozprave. Čiže chcem vás požiadať, aby ste ukončili svoje vystúpenie a prihlásili sa riadne do rozpravy, v opačnom prípade porušujete rokovací poriadok.
Dostál, Ondrej, poslanec NR SR (2021-01-12):
Pán poslanec Borguľa, je to, samozrejme, legitímna úvaha zvážiť, aké opatrenia by sme vedeli robiť na boj s pandémiou aj mimo núdzového stavu, a predpokladám, že nájdeme niekoľko opatrení, ktoré je možné, možné robiť aj mimo núdzového stavu, je ich možné robiť, ak nie v súčasnom právnom prostredí, tak, tak tým, že sa zmenia zákony. Problém ale je, že veľká časť tých opatrení má charakter zásahu do základných práv a slobôd. Ak sa majú diať vážne zásahy do základných práv a slobôd typu nariadenia pracovnej povinnosti, obmedzenia, obmedzenia pohybu a pobytu, tak je lepšie podľa môjho názoru, ak sa tak deje v núdzovom stave. Lebo keď, keď umožníme, aby aj bez núdzového stavu v normálnej situácii sa mohlo podobne intenzívnym spôsobom zasahovať do základných práv a slobôd, a nemyslím si, že to bude, a nemyslím si, že to bude lepšie riešenie, keď, keď tie opatrenia, bola tu o tom debata, bola o tom debata na ústavnoprávnom výbore, keď napríklad opatrenia Úradu verejného zdravotníctva, ktorými možno nahradiť alebo, alebo alternovať časť opatrení vlády v rámci núdzového stavu, či je teda lepšie, a ja si nemyslím, že je lepšie, ak takéto opatrenia a zásahy robí rozpočtová organizácia ministerstva zdravotníctva, a nie vláda.
Čekovský, Kristián, poslanec NR SR (2021-05-06):
Chcel by som poprosiť členov výboru pre kultúru a médiá, aby prišli teda na schôdzu o dvanástej, alebo teda 12.05 hod. v rokovacej miestnosti výboru. Ďakujem.
Pellegrini, Peter, predseda NR SR (2015-09-22):
Prezentujme sa a hlasujme o návrhu pána spravodajcu prideliť návrh zákona príslušným výborom, určiť gestorský výbor, ako aj lehoty na jeho prerokovanie. (Hlasovanie.) Prítomných 129 poslancov, za hlasovalo 124 poslancov, zdržalo sa 5 poslancov. Váš návrh na pridelenie výborom sme schválili. Teraz, prosím, uveďte hlasovanie o bode 40 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 513/2009 Z. z. o dráhach (tlač 1571). (Hlasovanie o vládnom návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1571.)
Beblavý, Miroslav, poslanec NR SR (2019-03-26):
Ďakujem pekne. Vážený pán predsedajúci, chcem navrhnúť zaradenie do programu bodu – návrh na odvolanie Martina Glváča z funkcie podpredsedu Národnej rady Slovenskej republiky. Tento návrh si dovoľujem odôvodniť nasledovne: Ak chceme byť skutočne európska krajina, nemôžeme tolerovať to, aby v jednej z desiatich najvyšších ústavných funkcií bol človek, ktorý je veľmi úzko prepojený s ľuďmi dnes už obvinenými z tej najhoršej a najvážnejšej politickej vraždy, ktorá sa v tomto štáte odohrala za posledných 20 rokov. A je to otázka základnej politickej morálky, aby k tomu došlo. Ak pán Glváč nevie odstúpiť sám, musíme ho z toho, z tejto funkcie odvolať. Ďakujem.
Laššáková, Jana, podpredsedníčka NR SR (2013-09-17):
Pán poslanec Škripek.
Brocka, Július, poslanec NR SR (2011-03-29):
Vážený pán podpredseda Národnej rady, vážený pán minister, dámy a páni, Výbor Národnej rady Slovenskej republiky pre sociálne veci ako gestorský výbor podáva Národnej rade spoločnú správu výborov. Národná rada 3. februára pridelila predmetný návrh týmto výborom: ústavnoprávnemu, Výboru Národnej rady pre financie a rozpočet, výboru pre sociálne veci a Výboru Národnej rady pre verejnú správu a regionálny rozvoj. Poslanci, ktorí nie sú členmi výborov, ktorým bol návrh pridelený, neoznámili v určenej lehote gestorskému výboru žiadne stanovisko. Návrh zákona prijať, resp. schváliť odporučili: Výbor Národnej rady pre financie a rozpočet, Výbor Národnej rady pre sociálne veci a výbor pre verejnú správu a regionálny rozvoj. Ústavnoprávny výbor neprijal uznesenie, nakoľko návrh nezískal súhlas nadpolovičnej väčšiny prítomných členov výboru. Výbory Národnej rady, ktoré návrh zákona prerokovali, prijali dva pozmeňovacie návrhy, máte ich v predloženej spoločnej správe, nebudem ich čítať. Sú rozsiahle. Gestorský výbor odporúča Národnej rade schváliť a hlasovať spoločne o týchto pozmeňovacích návrhoch, ktoré sú uvedené v spoločnej správe, a, samozrejme, odporúča aj Národnej rade návrh schváliť. Vážený pán podpredseda, prosím, otvorte rozpravu.
Bugár, Béla, podpredseda NR SR (2018-01-31):
Nech sa páči, prezentujme sa a hlasujme. (Hlasovanie.) Prítomných 128, za 92, proti 12, zdržalo sa 22 poslancov, 2 nehlasovali. Návrh sme schválili. Ešte pred ďalším hlasovaním, tí, ktorí tu kričia, že nejde im hlasovacie zariadenie, nech sa páči, choďte hore skontrolovať, či váš hlas, pani poslankyňa, či váš hlas bol zaznamenaný v hlasovacom zariadení. To je dôležité. Lebo niekedy, možnože tie kontakty tohto zariadenia už sú opotrebované. (Ruch v sále.) Pani poslankyňa, je to v poriadku? Je to v poriadku? No, keď ste nehlasovala, tak to nemôže byť v poriadku. (Povedané so smiechom.) Takže vidíte, že máme problémy minimálne raz, dvakrát počas rokovania s hlasovacím zariadením. To znamená, že tak ako už avizoval predseda Národnej rady, už asi dozrel čas na to, aby sme rozmýšľali o výmene tohto zariadenia. Ale, samozrejme, toto nie je momentálne otázka tohto rokovania, len vás informujem. Takže, pán poslanec Šuca, nech sa páči, môžme hlasovať, pristúpiť k hlasovaniu o druhom návrhu, výbory a lehoty.
Bagačka, Michal, poslanec NR SR (2013-03-19):
Ďalej, pán predseda, dajte hlasovať o bode 6 tohto návrhu.
Pčolinský, Peter, poslanec NR SR (2021-09-30):
No ja som sa normálne stratil. Ako, sorry, Marek, tu všetci, čo sedíme, ako naozaj nikto nerozumie, čo sa pýtaš. Fakt. Nerozumieme, čo sa pýtaš. Ak sa pýtaš, že prečo som sa vyjadroval, no pretože je to môj brat a pre mňa je rodina na prvom mieste. Je pre mňa viac ako nejaká funkcia, stolička, čokoľvek. Pre mňa je rodina posvätná vec. To je za prvé. Za druhé. Prvé tri mesiace som bol ticho a čakal som, ako bude vyzerať ten vyšetrovací spis. A po troch mesiacoch, keď bolo jasné, že celé obvinenie je nezákonné, postavené na vode, bez akýchkoľvek dôkazov, na základe výpovede kajúcnika, tak som sa začal vyjadrovať. A všetky ďalšie úkony, všetky ďalšie úkony, ktoré boli vykonané, kopec výsluchov, znaleckých dokazovaní, listinných dôkazov, všetky boli v prospech môjho brata. Vieš, čo po pol roku napíše špeciálny prokurátor, dozorový? Dôkazná situácia sa nezmenila. No nechcem byť akože vulgárny, lebo som vás tu vyzýval, keby som nevyzýval, bol by som, teraz by mi to ušlo, tak jasné, že sa budem vyjadrovať, keď vidím, akým spôsobom postupuje dozorový prokurátor. Keď vidím, akým spôsobom absolútne ignorujú dôkaznú situáciu. Keď čítam zápisnice, keď čítam zápisnice zo súdu, kde sudca povie, že on tu nie je na to, aby čítal nejaké dôkazy, on má kopec inej roboty. Čo si myslíte, že ja tu budem nejaké dôkazy čítať? Odchod! Mám byť ticho?
Bugár, Béla, podpredseda NR SR (2016-04-21):
Pán poslanec Kotleba.
Zajac, Pavol, poslanec NR SR (2014-11-09):
Chcel by som moju faktickú využiť aj na to, že, pani podpredsedníčka, chcel by som vás upozorniť na to, že znova nejde priamy prenos rokovania Národnej rady. Vývar alebo provízia, o ktorej ste hovorili, pán kolega Matovič. Nuž naozaj ak by sme tu mali dôkazy, podáme trestné oznámenia orgánom činným v trestnom konaní na prokuratúru, ale my sme Národná rada Slovenskej republiky, politik, minister musí zniesť aj politickú zodpovednosť. Na to my tu sedíme už vyše 12 hodín, preto tu my dneska sedíme. My tu vyvodzujeme politickú zodpovednosť, nie trestnoprávnu, na to sú iné orgány. A bežne vo svete sa politická zodpovednosť vyvodzuje za takéto prehrešky, za podozrenia, za indície z korupcie verejných činiteľov. A sú tu tie indície, stavebné náklady podľa vás 800 mil., podľa nás 400 mil., keď sa natiahnu na 3,7 mld. Vedľa vás sedí minister financií, ktorý povedal, že Slovensko nemá na viac ako na splácanie PPP projektov vo výške 260 mil. A ako ste chceli financovať D1 od Žiliny po Prešov? Spolu pokiaľ ide o nitriansku R1, o ktorej sa tu celý čas bavíme, by sme tak platili ročne koľko, pán minister? Povedzte to občanom. Je to 800 mil., 850 mil. ročne? Mimochodom, keď hovoríte o tom, aby politik niečo sľúbil a aj dokončil, v roku 2007 ste na tlačovej konferencii spolu s premiérom sľúbili, že diaľnica do Košíc bude v roku 2010. Do roku 2010 ste aj vládli, tento sľub ste nesplnili. Čo ešte robíte na poste ministra aj spolu s premiérom? Preto vás odvolávame dneska.
B. Bugár, podpredseda NR SR: (2004-06-25):
(Hlasovanie.) Prítomných je 121 poslancov, za návrh 72, proti 16, zdržalo sa 31, nehlasovali 2. Konštatujem, že tento návrh sme schválili. Nech sa páči.
Bugár, Béla, podpredseda NR SR (2011-07-13):
Pán poslanec, ja si myslím, že to by sme nemali robiť práve teraz.
Grendel, Gábor, podpredseda NR SR (2020-12-17):
Čo vykrikujete? Kľud.
Glváč, Martin, podpredseda NR SR (2018-05-22):
Ďakujeme veľmi pekne.
Vašečka, Richard, poslanec NR SR (2017-06-15):
Z ústavnoprávneho... Tak čo? Krátka prestávka?
Bíreš, Jozef, dočasne poverený minister pôdohospodárstva a rozvoja vidieka SR (2023-06-22):
Pán predseda, ďakujem. Koľká je to otázka? Lebo mám toho viacej. (Rečník sa obrátil na predsedajúceho.)
B. Bugár, podpredseda NR SR: (2005-01-20):
Ďalšiu otázku položila pani poslankyňa Tóthová ministrovi práce, sociálnych vecí a rodiny Slovenskej republiky Ľudovítovi Kaníkovi: „Pán minister, rád prezentujete vytvorenie nových pracovných miest. Prosím o informáciu, v roku 2004 koľko nových miest bolo vytvorených a koľko pracovných miest nahlásili podniky a PO, že rušia.“ Nech sa páči.
Mazurek, Milan, poslanec NR SR (2018-02-07):
Dobre, začnem vami, pán Paška. Som rád, že kritizujete politiku vlády a jej neschopnosť, to predovšetkým strany SMER, postaviť tú diaľnicu na východe. Ono áno, tento návrh zákona síce nerieši tú diaľnicu ako takú, ja iba spomínam to, že keby vládne sľuby boli reálne naplnené, aspoň čiastočne, tak by ľudia na východe nemuseli dnes riešiť takto vypuklé problémy, ako jednoducho riešiť musia. Pán poslanec Poliačik, podľa medzinárodných dohovorov je za genocídu chápané aj úmyselné uvedenie ktorejkoľvek národnej, rasovej, etnickej alebo náboženskej skupiny do takých ekonomických a sociálnych životných podmienok, ktoré vedú k jej čiastočnému alebo úplnému fyzickému zničeniu. To znamená to, čo dnes môžete vidieť na východnom Slovensku. Tak si, prosím vás, doštudujte, dovzdelajte sa a potom môžete byť múdry. Pán poslanec Kéry, vy ste hovorili o tom, že kritizujeme, že platy tisíc eur nie sú reálne, ale ako vám bolo povedané, tak v zmluve s Jaguarom sa hovorí o tom, že platy, ktoré má Jaguar poskytnúť týmto ľuďom, majú byť vo výške 1 200 eur. Aj napriek tomu dnes pracovné agentúry, ktoré zháňajú týchto ľudí zo zahraničia, sľubujú platy vo výške asi 650 eur. Tak ako o čom sa tu jednoducho bavíme? Kolega Pčolinský, ja mám úplne ten istý problém. Keby sme sa dnes chceli stretnúť so strednou alebo základnou školou, tak zistíme, že tá stretávka je veľmi náročná, pretože ako si spomínal, drvivá väčšina našich ľudí a ľudí z mojej základnej alebo strednej školy je už dnes v zahraničí. Všetci mladí ľudia jednoducho z východného Slovenska húfne utekajú a to je presne to, čo som voči tejto vláde kritizoval. Jednoducho ako môžete chcieť znižovať nezamestnanosť tým, že postavíte fabriky, ktoré majú túto nezamestnanosť znižovať, tam, kde nezamestnanosť takmer nie je? A pán kolega Petrák, ja vás musím upozorniť na to, že Ľudová strana Naše Slovensko hlasuje za každý dobrý návrh a je úplne jedno, kto to predkladá. My nemáme nezmyselné predsudky ako strana SaS alebo OĽANO. A už dnes si musíte pozrieť, že Samsung zatvára fabriku, pretože došli mu tieto štátne... (Prerušenie vystúpenia časomerom.)
P. Hrušovský, predseda NR SR: (2004-12-15):
(Hlasovanie.) 113 prítomných, 102 za návrh, 1 proti, 9 sa zdržalo, 1 nehlasoval. Návrh sme schválili. Prosím ďalší návrh.
P. Paška, predseda NR SR: (2008-11-25):
(Hlasovanie.) 133 prítomných, 131 za, 1 sa zdržal, 1 nehlasoval. Tieto body sme schválili.